ხელშეკრულება სახელმწიფო შესყიდვის შესახებ № (კონსოლიდირებული ტენდერი CON	)


ერთი მხრივ, 	 		 შემდგომში „შემსყიდველი ორგანიზაცია“, წარმოდგენილი მისი 		 სახით და მეორე მხრივ, 	,  შემდგომში
„მიმწოდებელი“, წარმოდგენილი მისი 	 სახით, ორივე ერთად წოდებული როგორც
„მხარეები,“ „სახელმწიფო შესყიდვების შესახებ“ საქართველოს კანონის III1 თავისა და საქართველოს მთავრობის 2026 წლის 29 მაისის №239 დადგენილებით დამტკიცებული „ცენტრალიზებული შესყიდვის განხორციელების წესის და პირობების“ საფუძველზე, ვდებთ წინამდებარე ხელშეკრულებას შემდეგზე:
1.  ხელშეკრულებაში გამოყენებულ ტერმინთა განმარტებები
1.1.  „ხელშეკრულება  სახელმწიფო  შესყიდვის  შესახებ“  (შემდგომში  -  „ხელშეკრულება“)  - CON	) კონსოლიდირებული ტენდერის სატენდერო დოკუმენტაციის საფუძველზე და მასში განსაზღვრული პირობების შესაბამისად, შემსყიდველ ორგანიზაციასა და მიმწოდებელს შორის გაფორმებული ხელშეკრულება სახელმწიფო შესყიდვის შესახებ, რომელიც ხელმოწერილია მხარეთა მიერ, თანდართული ყველა დოკუმენტით და დოკუმენტაციით, რომლზეც ხელშეკრულებაში არის მინიშნებები;
1.2. „ხელშეკრულების ღირებულება“ - საერთო თანხა, რომელიც უნდა გადაიხადოს შემსყიდველმა მიმწოდებლის მიერ ხელშეკრულებით ნაკისრი ვალდებულების სრული და ზედმიწევნითი შესრულებისათვის.
1.3.   „დღე“, „კვირა“, „თვე“ - კალენდარული დღე, კვირა, თვე.
1.4. „სამუშაო დღე“ - კალენდარული დღე შაბათის, კვირისა და საქართველოს კანონმდებლობით განსაზღვრული უქმე დღეების გარდა.
1.5. „საბანკო დღე“- კალენდარული დღე, როდესაც ხორციელდება გადარიცხვის ოპერაციები საქართველოს ეროვნული ბანკის დროის რეალურ რეჟიმში ანგარიშსწორების სისტემის საშუალებით.
1.6.   „შემსყიდველი ორგანიზაცია“ - პირი, რომელიც ახორციელებს საქონლის შესყიდვას.
1.7. „მიმწოდებელი“ - პირი, რომელიც ახორციელებს საქონლის მიწოდებას წინამდებარე ხელშეკრულების ფარგლებში.
1.8.   „სისტემები“ - ხელშეკრულების მე-2 მუხლით გათვალისწინებული შესყიდვის ობიექტი.
1.9.  „საქონელი“- სისტემა თანმდევი მომსახურების გარეშე.
1.10. „სატენდერო დოკუმენტაცია” - სსიპ სახელმწიფო შესყიდვების სააგენტოს ვებ-გვერდზე გამოქვეყნებული კონსოლიდირებული ტენდერის (CON	) სატენდერო დოკუმენტაცია, რომელიც შესაძლოა დანართის სახით ფიზიკურად არ დაერთოს წინამდებარე ხელშეკრულებას, მაგრამ წარმოადგენს მის განუყოფელ ნაწილს.
[bookmark: _GoBack]1.11. „სატენდერო კომისია“ –  „სახელმწიფო შესყიდვების შესახებ“ საქართველოს კანონის 206 მუხლის მე-4 პუნქტისა და საქართველოს მთავრობის 2026 წლის 29 მაისის №239 დადგენილებით დამტკიცებული „ცენტრალიზებული შესყიდვის განხორციელების წესის და პირობების“ მე-6 მუხლის საფუძველზე შექმნილი სატენდერო კომისია.

2. ხელშეკრულების საგანი და შესყიდვის ობიექტი
2.1. ხელშეკრულების საგანს წარმოადგენს საქართველოს საერთაშორისო და ადგილობრივი აეროპორტების აეროდრომებისთვის ამინდზე დაკვირვების ავტომატიზირებული სისტემების (თანმდევი მომსახურებით) შესყიდვა (CPV – 38120000), სსიპ „სახელმწიფო შესყიდვების სააგენტოს“ ვებ–გვერდზე გამოქვეყნებული CON-------------- სატენდერო დოკუმენტაციით, დანართებით, მიმწოდებლის სატენდერო წინადადებით გათვალისწინებული პირობებითა და ფასით.
2.2. შესყიდვის ობიექტია ქ. თბილისის, ქ. ქუთაისის და ქ. ბათუმის საერთაშორისო, მესტიისა და ამბროლაურის ადგილობრივი აეროპორტების აეროდრომებისთვის ამინდზე დაკვირვების ავტომატიზირებული სისტემების (თანმდევი მომსახურებით) მიწოდება, სატენდერო დოკუმენტაციის დანართების (წინამდებარე ხელშეკრულების დანართი №1), მიმწოდებლის მიერ წარმოდგენილი სატენდერო წინადადების (წინამდებარე ხელშეკრულების დანართი №2) და წინამდებარე ხელშეკრულებით განსაზღვრული პირობების შესაბამისად (შემდგომში - სისტემები).
2.3. სატენდერო დოკუმენტაციით განსაზღვრული ტექნიკური დავალება (დანართი №1) და მიმწოდებლის მიერ წარმოდგენილი სატენდერო წინადადება (დანართი №2) წარმოადგენს ხელშეკრულების განუყოფელ ნაწილს.
2.4.  შემსყიდველი ორგანიზაციის რესურსის მოთხოვნის განაცხადი:


3.	ხელშეკრულების ღირებულება
3.1.	ხელშეკრულების ღირებულებაა 	ევრო.
3.2.	ხელშეკრულების ღირებულება მოიცავს მიმწოდებლის მიერ ხელშეკრულებით განსაზღვრული ვალდებულებების სრულ შესრულებასთან დაკავშირებულ ყველა ხარჯს;
3.3.	კანონმდებლობით დადგენილი ყველა გადასახადი და მოსაკრებელი მხარეების მიერ დაფარული იქნება თავ-თავიანთ ტერიტორიაზე.
3.4.	დანიშნულების ადგილზე მიწოდებამდე საქონელი დაზღვეული უნდა იქნეს მიმწოდებლის მიერ
100 %-ით.

4.	შესყიდვის ობიექტის მიწოდების ადგილი, ვადები, ხარისხი და გარანტია
4.1. მიწოდების გეგმა-გრაფიკი:
4.1.1. ქ. ქუთაისის აეროპორტის აეროდრომისთვის სისტემის მიწოდება უნდა უზრუნველყოს ხელშეკრულების გაფორმების თარიღიდან არაუგვიანეს 8 თვის ვადაში.
4.1.2. ქ. თბილისის, ქ. ბათუმის საერთაშორისო და მესტიის, ამბროლაურის ადგილობრივი აეროპორტების აეროდრომებისთვის სისტემების მიწოდება უნდა უზრუნველყოს ხელშეკრულების გაფორმებიდან 12 თვის ვადაში. კონკრეტული ვადები დაზუსტდება შემსყიდველ ორგანიზაციასთან წინასწარ.
4.2. საქონლის მიწოდების ადგილია: AWOS თბილისი - DAP (INCOTERMS 2020) თბილისის საერთაშორისო აეროპორტი, თბილისი, საქართველო. AWOS ქუთაისი - DAP (INCOTERMS 2020) ქუთაისი საერთაშორისო აეროპორტი, ქუთაისი, საქართველო. AWOS ბათუმი - DAP (INCOTERMS 2020) ბათუმის საერთაშორისო აეროპორტი, ბათუმი, საქართველო, AWOS მესტია - DAP (INCOTERMS 2020) მესტიის ადგილობრივი აეროპორტი, მესტია, საქართველო, AWOS ამბროლაური - DAP (INCOTERMS 2020) ამბროლაურის ადგილობრივი აეროპორტი, ამბროლაური, საქართველო.
4.3. მიმწოდებელი ვალდებულია განახორციელოს ახალი, ექსპლუატაციაში არ მყოფი, უფლებრივად და ნივთობრივად უნაკლო სისტემების მიწოდება მოქმედი ყველა საჭირო ნორმების, სტანდარტების,წესებისა და მოთხოვნების დაცვით.
4.4. საქონლის გამოგზავნისათვის გამოყენებული შეფუთვა უნდა შეესაბამებოდეს დადგენილ სტანდარტებს დანიშნულების ადგილამდე მოწყობილობების უსაფრთხო ტრანსპორტირების უზრუნველსაყოფად.
4.5. მიმწოდებელი სრულად პასუხისმგებელია საქონლის არასათანადო შეფუთვის შედეგად გამოწვეულ ნებისმიერ დაზიანებაზე.
4.6. მიმწოდებელი ვალდებულია საქონელს მიწოდებისას თან დაურთოს სისტემის შესაბამისობის დამადასტურებელი დოკუმენტაცია.
4.7. თითოეულის სისტემის მინიმალური საგარანტიო პერიოდი უნდა შეადგენდეს 2 წელს, აქედან ერთი წელი პროგრამული უზრუნველყოფის განახლებაზე.
4.8. საგარანტიო ვადა თითოეული სისტემისთვის აითვლება მიღება-ჩაბარების აქტის ხელმოწერიდან.
4.9. საგარანტიო ვადა ვრცელდება როგორც მოწყობილობაზე ისე პროგრამულ უზრუნველყოფაზე. საგარანტიო პირობები მოცემულია დანართ №1-ში და დანართ №2-ში. საგარანტიო პერიოდის განმავლობაში WMO-სა და ICAO-ს დოკუმენტაციის ცვლილებების შესაბამისად მიმწოდებელი ვალდებულია განაახლოს სისტემის პროგრამული უზრუნველყოფა უფასოდ.
4.10. საქონლის მიწოდების შემდეგ, ქარხნული წუნის აღმოჩენის შემთხვევაში, მიმწოდებელი ვალდებულია საკუთარი ხარჯებით, არაუმეტეს 1 თვის განმავლობაში, შეცვალოს წუნის მქონე ნაწილ(ებ)ი/პროგრამული უზრუნველყოფა ახლით.
4.11. სისტემ(ებ)ის მიწოდების შემდეგ, ხარვეზის ან/და გაუმართაობის აღმოჩენის შემთხვევაში, მიმწოდებელი ვალდებულია საკუთარი ხარჯებით, არაუმეტეს 1 თვის განმავლობაში, აღმოფხვრას ხარვეზი ან/და გაუმართაობა, შეაკეთოს ან/და გამოცვალოს დაზიანებული ნაწილ(ებ)ი ან შეცვალოს ახლით.
4.12. შეცვლილი ნაწილ(ებ)ის ხარისხი უნდა იყოს თავდაპირველად დამონტაჟებული ნაწილ(ებ)ის ხარისხის იდენტური.
4.13. მიმწოდებელმა უნდა აანაზღაუროს საგარანტიო პერიოდში მწყობრიდან გამოსული მოწყობილობის (მისი ნაწილის), საქართველოდან გაგზავნისა და შეკეთებული მოწყობილობის (მისი ნაწილის) უკან გამოგზავნის ხარჯებიც.
4.14. ხელშეკრულებით განსაზღვრული ვალდებულებების შესრულებაზე კონტროლს შემსყიდველის სახელით განახორციელებენ შემდეგი პირები: 	.

5.  სისტემის მიღება-ჩაბარების წესი
5.1. წინამდებარე ხელშეკრულებით გათვალისწინებული თითოეული სისტემის მიწოდების დადასტურების მიზნით, შემსყიდველსა და მიმწოდებელს შორის ფორმდება მიღება-ჩაბარების აქტი (რომელსაც ხელი ეწერება SAT-ის გაფორმების შემდეგ).
5.2. სისტემა ჩაითვლება მიღებულად მხოლოდ მხარეებს შორის მიღება-ჩაბარების აქტის გაფორმების შემდგომ.
5.3. შემსყიდველი ორგანიზაციის მხრიდან მიღება-ჩაბარების აქტის ხელმოწერაზე უფლებამოსილი პირ(ებ)ი არიან 	. მიმწოდებლის მხრიდან საქონლის მიღება-ჩაბარების აქტის ხელმოწერაზე უფლებამოსილი პირ(ებ)ი არიან	.


6.	ანგარიშსწორების პირობები
6.1.	ანგარიშსწორება განხორციელდება ეტაპობრივად ან მთლიანად, შესაბამისი „მიღება-ჩაბარების“ აქტ(ებ)ის	გაფორმებისა	და	გადასახდელ	თანხაზე	ორიგინალი	ინვოისის	შემსყიდველი ორგანიზაციისთვის წარდგენიდან 10 (ათი) საბანკო დღის განმავლობაში.
6.2.	დაფინანსების წყარო: 	
6.3.	ანგარიშსწორება ეროვნულ ვალუტაში - ლარში, ანგარიშსწორების დღეს საქართველოს ეროვნული ბანკის მიერ დაფიქსირებული ოფიციალური გაცვლითი კურსის შესაბამისად,
6.4.	ანგარიშსწორების ფორმა–უნაღდო.
6.5. წინასწარი ანგარიშსწორების (ავანსი) გამოყენება შესაძლებელია საავანსო თანხის იდენტური ოდენობის, უპირობო, გამოუთხოვადი საბანკო გარანტიის წარმოდგენის შემთხვევაში, ხელშეკრულების საერთო ღირებულების არაუმეტეს 40%-ის ოდენობით.
6.6. წინასწარი ანგარიშსწორების განსახორციელებლად, მიმწოდებელი ვალდებულია შემსყიდველ ორგანიზაციას წარუდგინოს წინასწარ გადასახდელი თანხის იდენტური ოდენობის, საქართველოს ეროვნული ბანკის მიერ ლიცენზირებული საბანკო დაწესებულების მიერ გაცემული უპირობო (გარანტიით გათვალისწინებული თანხა შემსყიდველმა ორგანიზაციამ უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე) და გამოუთხოვადი გარანტია. 
6.7.   წინასწარი ანგარიშსწორების გარანტია ძალაში უნდა იყოს ხელშეკრულების მოქმედების ვადით.
6.8. წინასწარი ანგარიშსწორებით გადახდილი თანხა მიმწოდებელმა უნდა გამოიყენოს მხოლოდ ამ ხელშეკრულების შესასრულებლად. ავანსის სახით გადახდილი თანხის გაქვითვა მოხდება პროპორციულად, ყოველი შესრულების ანაზღაურებისას.
6.9. საავანსო ანგარიშსწორების შემთხვევაში, ანგარიშსწორება განხორციელდება მიმწოდებლის მიერ საავანსო ანგარიშსწორების უზრუნველყოფის უპირობო და გამოუთხოვადი საბანკო გარანტიის წარმოდგენიდან 10 (ათი) საბანკო დღის ვადაში.
6.10. მიმწოდებელმა ანგარიშსწორების განხორციელებამდე უნდა წარმოადგინოს საგადასახადო რეზიდენტობის დამადასტურებელი დოკუმენტი (საჭიროების შემთხვევაში).

7.  მხარეთა უფლება-მოვალეობები
7.1. შემსყიდველი ორგანიზაცია ვალდებულია:
7.1.1. ხელშეკრულებით ნაკისრი ვალდებულებები შეასრულოს ჯეროვნად, კეთილსინდისიერად, დათქმულ დროსა და ადგილას.
7.1.2. განახორციელოს	ანგარიშსწორება	მიმწოდებელთან	წინამდებარე	ხელშეკრულებით გათვალისწინებული პირობების შესაბამისად.
7.1.3. უზრუნველყოს უფლებრივად და ნივთობრივად უნაკლო სისტემ(ებ)ის მიღება.
7.1.4. უზრუნველყოს ხელშეკრულების შესრულების კონტროლი.
7.1.5. შეასრულოს	ხელშეკრულებითა	და	სატენდერო	დოკუმენტაციით	მასზე	დაკისრებული ვალდებულებები.
7.2. შემსყიდველ ორგანიზაციას უფლება აქვს:
7.2.1. ხელშეკრულების	შესრულების	ნებისმიერ	ეტაპზე	განახორციელოს	კონტროლი	და ზედამხედველობა ხელშეკრულების პირობების შესრულებაზე.
7.2.2.  დაესწროს FAT-ს, SAT-ს;
7.2.3. მოსთხოვოს	მიმწოდებელს	ხელშეკრულებითა	და	სატენდერო	დოკუმენტაციით გათვალისწინებული მასზე დაკისრებული ვალდებულებების შესრულება.
7.2.4. მოსთხოვოს მიმწოდებელს ხელშეკრულების პირობების შეუსრულებლობით ან/და არაჯეროვანი შესრულებით მიყენებული ზიანის ანაზღაურება.
7.2.5. შეამოწმოს სისტემების მახასიათებლების შესაბამისობა და ჩაატაროს ინსპექტირება მიწოდებული სისტემების სატენდერო დოკუმენტაციის, ხელშეკრულებისა და შესაბამის დანართებთან შესაბამისობის დასადგენად.
7.2.6. არ განახორციელოს ანგარიშსწორება, თუ მიმწოდებელი არ შეასრულებს წინამდებარე ხელშეკრულებით ნაკისრ ვალდებულებებს.

7.3. მიმწოდებელი ვალდებულია:
7.3.1. დაიცვას ხელშეკრულებით გათვალისწინებული ყველა პირობა.
7.3.2. ხელშეკრულებით ნაკისრი ვალდებულებები შეასრულოს ჯეროვნად, კეთილსინდისიერად, დათქმულ დროსა და ადგილას.
7.3.3. სისტემების	მიწოდება	განახორციელოს	წინამდებარე	ხელშეკრულების	მოთხოვნათა გათვალისწინებით.
7.3.4. ტრენინგი ჩაატაროს FAT-მდე, შემსყიდველთან შეთანხმებულ თარიღებში (FAT უნდა მიებას ტრენინგს).
7.3.5. სისტემების მიწოდებამდე ჩაატაროს საქარხნო ტესტირება (FAT).
7.3.6. ხელი შეუწყოს შემსყიდველ ორგანიზაციას კონტროლის განხორციელებისას.
7.3.7. დროულად განიხილოს ხელშეკრულების შესრულების პროცესში წამოჭრილი პრობლემები და მიიღოს ზომები მათ აღმოსაფხვრელად;
7.3.8. სათანადო გულისხმიერებითა და პასუხისმგებლობით ითანამშრომლოს შემსყიდველ ორგანიზაციასთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.
7.3.9. იმ შემთხვევაში, თუ ვერ ახერხებს სისტემების მიწოდებას დროულად, გულისყურით ითანამშრომლოს შემსყიდველ ორგანიზაციასთან, აცნობოს მას შეფერხების მიზეზი და შექმნილი პრობლემის აღმოფხვრის ვადა.
7.4. მიმწოდებელს უფლება აქვს:
7.4.1. მოსთხოვოს შემსყიდველ ორგანიზაციას მიწოდებული სისტემის ღირებულების ანაზღაურება წინამდებარე ხელშეკრულებით გათვალისწინებული პირობებით.

8.  მხარეთა პასუხისმგებლობა ხელშეკრულების დარღვევისას
8.1. ხელშეკრულებით განსაზღვრული სისტემის მიწოდების ვადის გადაცილების შემთხვევაში, შემსყიდველი ორგანიზაცია უფლებამოსილია მიმწოდებელს დააკისროს პირგასამტეხლო ყოველ ვადაგადაცილებულ დღეზე ვადაგადაცილებით მიწოდებული სისტემის ღირებულების 0.02%-ის ოდენობით.
8.2. ხელშეკრულებით ნაკისრი ვალდებულებების ქარხნული წუნის, ხარვეზის ან/და გაუმართაობის აღმოფხვრისთვის განსაზღვრული ვადის გადაცილების შემთხვევაში, შემსყიდველი უფლებამოსილია მიმწოდებელს დააკისროს პირგასამტეხლო ყოველ ვადაგადაცილებულ დღეზე იმ სისტემის ღირებულების 0.01%-ის ოდენობით, რომლის ქარხნული წუნის, ხარვეზის ან/და გაუმართაობის აღმოფხვრა იქნა ვადაგადაცილებული.
8.3. წინამდებარე ხელშეკრულებით გათვალისწინებული ანგარიშსწორების ვადის დარღვევის შემთხვევაში, მიმწოდებელი უფლებამოსილია დააკისროს შემსყიდველ ორგანიზაციას პირგასამტეხლო ყოველ ვადაგადაცილებულ დღეზე, მიმწოდებლისათვის ჩასარიცხი თანხის 0,02%-ის ოდენობით.
8.4. მხარეებს ყოველთვის აქვთ უფლება მოითხოვონ ხელშეკრულების შეუსრულებლობით ან/და არაჯეროვანი შესრულებით მიყენებული ზიანის ანაზღაურება საქართველოს კანონმდებლობით დადგენილი წესით.
8.5. პირგასამტეხლოს გადახდა არ ათავისუფლებს მხარეებს ვალდებულებების შესრულებისგან ან დარღვევის აღმოფხვრისგან.


9. ხელშეკრულების შესრულების უზრუნველყოფის გარანტიები
9.1. მიმწოდებელმა ხელშეკრულების შესრულების უზრუნველყოფის მიზნით, სატენდერო დოკუმენტაციით გათვალისწინებული მოთხოვნების შესაბამისად, წარმოადგინა 	 (	) ევროს ოდენობის ხელშეკრულების შესრულების უპირობო N   გარანტია, ხელშეკრულების საერთო ღირებულების -% -ის ოდენობით.
9.2.   ხელშეკრულების შესრულების უზრუნველყოფის გარანტიის მოქმედების ვადაა 202_ წლის
	ჩათვლით.
9.3.  ხელშეკრულების შესრულების გარანტია წარმოადგენს ხელშეკრულების განუყოფელ ნაწილს.
9.4. მიმწოდებლის მიერ ხელშეკრულებით გათვალისწინებული ვალდებულების დარღვევის (ხელშეკრულებით გათვალისწინებული ვალდებულების შესრულებაზე უარის თქმა, ხელშეკრულებით გათვალისწინებული ვადების დარღვევა, ვალდებულების უხარისხოდ, არაჯეროვნად, არასრულად შესრულება და სხვა) შემთხვევაში, შემსყიდველ ორგანიზაციას უფლება აქვს ხელშეკრულების შესრულების უზრუნველყოფის გარანტიის მოქმედების პერიოდში, მიმწოდებელს ჩამოართვას საბანკო გარანტია. ასევე, შემსყიდველ ორგანიზაციას უფლება აქვს, მიმწოდებელს ჩამოართვას საბანკო გარანტიით გათვალისწინებული თანხა იმ შემთხვევაში, თუ იგი უარს აცხადებს დაკისრებული პირგასამტეხლოს გადახდაზე.
9.5. მიმწოდებლისაგან დამოუკიდებელი მიზეზების გამო ხელშეკრულების შეწყვეტის შემთხვევაში, შემსყიდველი ვალდებულია, მიმწოდებლის მოთხოვნიდან 14 დღის განმავლობაში დაუბრუნოს მას ხელშეკრულების შესრულების უზრუნველყოფის საბანკო გარანტია.
9.6. წარმოდგენილი ხელშეკრულების შესრულების უზრუნველყოფის გარანტია არ მცირდება მიმწოდებლის მიერ ნაკისრი ვალდებულებების შესრულების პროპორციულად.
10. ხელშეკრულების მოქმედების ვადა
10.1.	ხელშეკრულება ძალაში შედის მხარეთა მიერ ხელმოწერის დღიდან და მოქმედებს 19 თვის განმავლობაში.
10.2.	საგარანტიო პირობებით განსაზღვრულ ვალდებულებებზე ხელშეკრულება მოქმედებს გარანტიის ვადით.

11. ხელშეკრულების პირობების გადასინჯვა, ცვლილების შეტანა
11.1. თუ რაიმე წინასწარ გაუთვალისწინებელი მიზეზების გამო წარმოიშობა ხელშეკრულების პირობების შეცვლის აუცილებლობა, ცვლილებების შეტანის ინიციატორი ვალდებულია წერილობით შეატყობინოს მეორე მხარეს შესაბამისი ინფორმაცია წინასწარ. ამავე დროს, შემსყიდველი არ არის ვალდებული წარუდგინოს მიმწოდებელს რაიმე მტკიცებულებანი იმ გარემოებებთან დაკავშირებით, რომლების გამოც წარმოიშვა ხელშეკრულების პირობების შეცვლის აუცილებლობა.
11.2. ხელშეკრულების პირობების შეცვლა დაუშვებელია, თუ ამ ცვლილების შედეგად იზრდება ხელშეკრულების საერთო ღირებულება ან უარესდება ხელშეკრულების პირობები შემსყიდველი ორგანიზაციისათვის, გარდა საქართველოს სამოქალაქო კოდექსის 398-ე მუხლით დადგენილი შემთხვევებისა.
11.3. ხელშეკრულებაში ნებისმიერი ცვლილების, დამატების შეტანა შესაძლებელია მხოლოდ წერილობითი ფორმით, მხარეთა შეთანხმების საფუძველზე, რაც წარმოადგენს ხელშეკრულების განუყოფელ ნაწილს. შესაძლებელია დოკუმენტების ხელმოწერა და ფაქსით ან ელ-ფოსტით გადაცემა (სკანირებული ასლი) და ამ შემთხვევაში მათ გააჩნიათ ორიგინალის ძალა, შემდგომში ორიგინალების გადაგზავნით.

12. დაუძლეველი ძალა (ფორს-მაჟორი)
12.1. მხარეები არ არიან პასუხისმგებელნი თავიანთი ვალდებულების სრულ ან ნაწილობრივ შეუსრულებლობაზე, თუ ეს შეუსრულებლობა გამოწვეულია დაუძლეველი ძალით და აღნიშნული უშუალო ზემოქმედებას ახდენს წინამდებარე ხელშეკრულების შესრულებაზე. ასეთ შემთხვევაში, ხელშეკრულების შესრულების ვადა გაგრძელდება და გადაიწევს იმ პერიოდის შესაბამისი ხანგრძლივობით, რომლის განმავლობაშიც აღნიშნული გარემოებები მოქმედებდა. ფორს-მაჟორული გარემოებების დადგომის შემთხვევაში წინამდებარე ხელშეკრულების მხარემ, რომლისთვისაც შეუძლებელი ხდება ნაკისრი ვალდებულებების შესრულება, პირველი შესაძლებლობისთანავე უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან პასუხს, იგი თავისი შეხედულებისამებრ, მიზანშეწონილობისა და შესაძლებლობის მიხედვით, აგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულების შესრულების ისეთი ალტერნატიული ხერხები, რომლებიც დამოუკიდებელი იქნებიან ფორსმაჟორული გარემოებებისაგან.
12.2. თუ სახელშეკრულებო ვალდებულებების მთლიანი ან ნაწილობრივი შეუსრულებლობა გამოწვეულია ფორს-მაჟორული მდგომარეობის გამო და მხარეები შეწყვეტენ წინამდებარე ხელშეკრულებას, მათ არ აქვთ კომპენსაციის მოთხოვნის უფლება.
12.3. ფორს-მაჟორული გარემოებების არსებობა დადასტურებული უნდა იყოს შესაბამისი უფლებამოსილი სახელმწიფო ორგანოს მიერ.


13. ხელშეკრულების შესრულების კონტროლი
13.1. შემსყიდველი ორგანიზაცია უფლებამოსილია, ნებისმიერ დროს (მათ შორის, გარანტიის პერიოდში) განახორციელოს მიმწოდებლის მიერ ხელშეკრულებით ნაკისრი ვალდებულებების შესრულების კონტროლი, ხოლო მიმწოდებელი ვალდებულია ხელი შეუწყოს მას კონტროლის განხორციელებაში.
13.2. კონტროლისას ქარხნული წუნის, ხარვეზის ან/და გაუმართაობის აღმოჩენის შემთხვევაში, შემსყიდველმა უნდა შეადგინოს აქტი შემდგომი რეაგირებისათვის.
13.3. შემსყიდველი ვალდებულია დაუყოვნებლივ აცნობოს მიმწოდებელს აღმოჩენილი ქარხნული წუნის, ხარვეზის ან/და გაუმართაობის შესახებ და მოსთხოვოს აღნიშნულის აღმოფხვრა .
13.4. შემსყიდველი სისტემის მიწოდების და საგარანტიო პერიოდში მომსახურების გაწევის კონტროლს ახდენს სისტემატურად, საკუთარი შეხედულებისამებრ. შემსყიდველი იტოვებს უფლებას, ხელშეკრულების მიმდინარეობის ნებისმიერ ეტაპზე მოახდინოს დამატებითი კვლევა.
13.5. გამოვლენილი ქარხნული წუნის, ხარვეზის ან/და გაუმართაობის აღმოფხვრის და ხელახალ კონტროლთან დაკავშირებული ხარჯების ანაზღაურება ეკისრება მიმწოდებელს.
13.6. ამასთან, ცენტრალური შემსყიდველი ორგანო უფლებამოსილია, კომპეტენციის ფარგლებში, განახორციელოს ინსპექტირება და კონტროლი.

14. ხელშეკრულების შეწყვეტა
14.1.  მიმწოდებლის მიერ კანონმდებლობით, კონსოლიდირებული ტენდერითა (CON	) და წინამდებარე ხელშეკრულებით ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში, შემსყიდველი ორგანიზაცია მიმართავს სატენდერო კომისიას ხელშეკრულების შეწყვეტის საკითხის გადაწყვეტის მიზნით. გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.
14.2. თითოეული სისტემის მიწოდების ვადის 60 კალენდარულ დღეზე მეტით გადაცილების შემთხვევაში, შემსყიდველ ორგანიზაციას უფლება აქვს მიმართოს სატენდერო კომისიას ხელშეკრულების შეწყვეტის თაობაზე საკითხის გადაწყვეტის მიზნით. აგრეთვე, შემსყიდველი ორგანიზაცია უფლებამოსილია სატენდერო კომისიას მიმართოს ხელშეკრულების შეწყვეტის თაობაზე გადაწყვეტილების მიღების მიზნით, იმ შემთხვევაში, თუ აშკარაა, რომ მიმწოდებელი ვერ შეასრულებს ვალდებულებას.
14.3. ხელშეკრულების შეწყვეტის თაობაზე შემსყიდველი ორგანიზაციის მომართვის შემთხვევაში, სატენდერო კომისია, უფლებამოსილია იმსჯელოს კონსოლიდირებული ტენდერის ფარგლებში გაფორმებული ხელშეკრულების შეწყვეტის თაობაზე.
14.4. სატენდერო კომისიის მიერ ხელშეკრულების შეწყვეტის შესახებ რეკომენდაციის გაცემის შემთხვევაში, შემსყიდველი ორგანიზაცია წყვეტს ხელშეკრულებას, რის შედეგად მიმწოდებელს ჩამოერთმევა ხელშეკრულების შესრულების უზრუნველყოფის საბანკო გარანტია და დაეკისრება შემსყიდველი ორგანიზაციის სასარგებლოდ საჯარიმო თანხის გადახდა ხელშეკრულების ღირებულების 5%-ის ოდენობით.
14.5. წინამდებარე ხელშეკრულება შეიძლება ვადამდე შეწყდეს ნებისმიერ დროს ორმხრივი წერილობითი შეთანხმებით.
14.6. შემსყიდველ ორგანიზაციას აგრეთვე, უფლება აქვს ცალმხრივად შეწყვიტოს ხელშეკრულების მოქმედება მიმწოდებლის გაკოტრების შემთხვევაში;
14.7. ხელშეკრულების ცალკეული პირობების შეწყვეტა არ ათავისუფლებს მხარეებს ხელშეკრულებით ნაკისრი სხვა ვალდებულების შესრულებისაგან.
15. სადაო საკითხების გადაწყვეტა
15.1.	ხელშეკრულების მოქმედების პერიოდში მხარეთა შორის წარმოშობილი ყველა დავა წყდება ურთიერთმოლაპარაკების გზით.
15.2.	შეთანხმების	მიუღწევლობის	შემთხვევაში,	მხარეები,	დავის	გადასაწყვეტად	მიმართავენ სასამართლოს, საქართველოს კანონმდებლობის შესაბამისად.


16. კონფიდენციალურობა
16.1.	მხარეები ვალდებულნი არიან გაუფრთხილდნენ ერთმანეთის საკუთრებას, არ გახადონ მესამე პირთათვის ცნობილი ყველა ის ინფორმაცია, რომელიც ითვლება კონფიდენციალურად.
16.2.	ვალდებულება კონფიდენციალურობის შესახებ ძალაში რჩება ხელშეკრულების დამთავრების შემდეგაც.


17. სხვა პირობები
17.1.	ხელშეკრულება შედგენილია ინგლისურ ენაზე.
17.2.	მხარეები აუნაზღაურებენ ერთმანეთს მიყენებულ ზარალს საქართველოს კანონმდებლობის შესაბამისად.
17.3.	ხელშეკრულების არც ერთ მხარეს არა აქვს უფლება გადასცეს მესამე პირს თავისი უფლებები და მოვალეობები, მეორე მხარის წერილობითი თანხმობის გარეშე.
18. მხარეთა იურიდიული მისამართები და რეკვიზიტები
შემსყიდველი:	                                                                                                    მიმწოდებელი:

დანართი №1 - სატენდერო დოკუმენტაციის დანართები: დანართი N2 - მიმწოდებლის სატენდერო წინადადება
1

